b'\n_START_ARTICLE_\nFrancine Prieto\n_START_SECTION_\nTalambuhay\n_START_PARAGRAPH_\nIpinanganak si Francine Prieto noong Setyembre 17, 1980. Taga-Norway ang kanyang ama at Pilipina ang kanyang ina. Nang naghiwalay ang kanyang mga magulang, ikinasal muli ang kanyang ina sa isang Pilipino. Isa si Francine sa limang anak ng kanyang ina._NEWLINE_Noong sampung taong gulang si Prieto, gumanap siya sa dramang pantelebisyon sa ABC 5 na pinamagatang Criselda. Sumali si Prieto noong 2003 sa Bb. Pilipinas at bagama\'t hindi siya nagwagi, nadiskure naman siya ng tagapangasiwa ng mga artista na si Ces Evangelista._NEWLINE_Di kalaunan ay naging artista si Francine Prieto sa pangangasiwa ng Seiko Films. Ngunit tinaggihan ng puno ng Seiko Films na si Robbie Tan ang pangalang "Falcon" dahil kahawig nito ang pangalan na "Falcon: Agent X-44", isang tauhan sa pelikula na ginampanan ng aktor na si Tony Ferrer. Inimungkahi ni Robbie Tan ang pangalang "Francine Da Silva" nguni\'t kahawig ito sa pangalan ng aktor na si Dennis Da Silva na nasangkot sa mga iskandalo noon. Napagpasiyahan nila ang panagalang "Francine Prieto"._NEWLINE_Noong 2003 ay nagsimulang mag-modelo si Prieto para sa babasahing FHM. Noong taong rin iyon siya gumanap sa pelikulang Liberated. Sinundan ito ng Liberated 2 at binansagan si Francine Prieto na "Sensuality Queen"._NEWLINE_Gumanap din si Francine Prieto sa telebisyon sa telefantasyang Etheria bilang "Avria" at sa komedyang Bahay mo ba \'to bilang "Jingle".'